ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *13****/2/2*021

**Μέτρα πρόληψης στην κακοκαιρία- Πολιτική Προστασία και Κοινωνική φροντίδα του δήμου**

Αγαπητοί συμπολίτες,

**Τις επόμενες ημέρες αναμένεται δριμύ ψύχος, χιόνια και θυελλώδεις άνεμοι.**

Ο Δήμος μας έχει λάβει όλα τα απαιτούμενα μέτρα προκειμένου να αντιμετωπίσουμε με ασφάλεια την επερχόμενη κακοκαιρία:

1. Οι ηλικιωμένοι, ασθενείς κι όποιοι άλλοι κάτοικοι χρειαστούν **κοινωνική βοήθεια** (προμήθεια φαρμάκων, ειδών πρώτης ανάγκης, πετρελαίου θέρμανσης, τροφή για τα κατοικίδια ή βοήθεια για άλλα θέματα) θα έχουν τη συνδρομή της Κοινωνικής Υπηρεσίας του Δήμου, σε όλη τη διάρκεια της κακοκαιρίας
2. Έχει προβλεφθεί η **διάθεση θερμαινόμενου χώρου** στο Α’ ΚΑΠΗ του δήμου μας, στην οδό Καλαντζάκου 7, για όσους έχουν ανάγκη.
3. Για μετάβαση σε ιατρικά ραντεβού **για προγραμματισμένο εμβολιασμό covid** σε μοναχικά άτομα που δεν έχουν οικογενειακό περιβάλλον, ο δήμος θα μεριμνήσει για τη μετάβαση ώστε να μην αναβληθεί κανένας εμβολιασμός
4. Όσοι συμπολίτες μας χρειαστούν **αλάτι** μπορούν να το προμηθευτούν από το Αμαξοστάσιο του δήμου (Σιπύλου 16), τη Βιοχρώμ (Ελευθερίου Βενιζέλου 3) και τον πρόχειρο σταθμό πολιτικής προστασίας στον Προφήτη Ηλία.
5. Για θέματα προστασίας των **αδέσποτων ζώων** έχει ληφθεί ειδική μέριμνα

**Για όλα τα παραπάνω και για θέματα πολιτικής προστασίας μπορείτε να καλείτε στο 698 55 79 902, 2105690485, 15969**

**Για κοινωνική βοήθεια μπορείτε επιπρόσθετα να καλείτε στο 690 604 5956**

**Ο δήμος μας βρίσκεται διαρκώς δίπλα στον πολίτη. Κανείς δεν είναι μόνος.**

**Παρακαλούμε όλους τους συμπολίτες μας να ακολουθήσουν τις παρακάτω οδηγίες:**

1. Αποφύγετε τις άσκοπες μετακινήσεις
2. Μαζέψτε τέντες, γλάστρες και άλλα επικίνδυνα αντικείμενα
3. Ελέγξετε τις οικιακές υδρορροές (αφήνουμε τις βρύσες να στάζουν ελάχιστα ώστε να μην παγώσουν οι σωλήνες) και τους ηλιακούς θερμοσίφωνες
4. Περιορίστε τη χρήση αυτοκινήτου στο ελάχιστο και σε περίπτωση ανάγκης, μόνο με αντιολισθητικές αλυσίδες.
5. Στα σπίτια τα παράθυρα και οι πόρτες θα πρέπει να είναι καλά ασφαλισμένα.
6. Οι πεζοί θα πρέπει να φορούν κατάλληλα ρούχα και παπούτσια σε περίπτωση έκτακτης μετακίνησης.

**Αρμόδια πρόσωπα επικοινωνίας:**

Αντιδήμαρχος Πολιτικής Προστασίας και Κοινωνικής Πολιτικής: κ. Χρήστος Βασιλείου, τηλέφωνο : 6985579902

Υπεύθυνος πολιτικής προστασίας, Νικόλαος Κατιφεδένιος, τηλέφωνο: 6983263546